CELEX: E2008C0299
Language: fi
Date: 2008-05-21 00:00:00
Title: EFTAn valvontaviranomaisen päätös N:o 299/08/KOL, tehty 21 päivänä toukokuuta 2008 , Norjan esittämän bakteeriperäisen munuaistaudin valvonta- ja torjuntaohjelman hyväksymisestä

25.9.2008   
            
            
               FI
            
            
               Euroopan unionin virallinen lehti
            
            
               L 257/16
            
         EFTAn VALVONTAVIRANOMAISEN PÄÄTÖS
   
   N:o 299/08/KOL,
   tehty 21 päivänä toukokuuta 2008,
   Norjan esittämän bakteeriperäisen munuaistaudin valvonta- ja torjuntaohjelman hyväksymisestä
   EFTAN VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (jäljempänä ’ETA-sopimus’) ja erityisesti sen 109 artiklan ja pöytäkirjan 1,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,
   OTTAA HUOMIOON ETA-sopimuksen liitteessä I olevan I luvun 4.1.5 kohdassa mainitun asiakirjan
   
      neuvoston direktiivi 91/67/ETY eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille,
   
   sellaisena kuin se on muutettuna, ja erityisesti sen 12 artiklan,
   OTTAA HUOMIOON ETA-sopimuksen liitteessä I olevan I luvun 4.2.79 kohdassa mainitun asiakirjan
   
      komission päätös 2004/453/EY, tehty 29 päivänä huhtikuuta 2004, neuvoston direktiivin 91/67/ETY soveltamisesta vesiviljeltyjen eläinten eräiden tautien vastaisten toimenpiteiden osalta
   
   sellaisena kuin se on muutettuna,
   KATSOO, että Norja on laatinut ohjelman direktiivin 91/67/ETY liitteessä A olevan III luettelon 1 sarakkeessa tarkoitetun bakteeriperäisen munuaistaudin torjumiseksi,
   KATSOO, että komission päätöksen 2004/453/EY liitteessä II olevassa I luvussa on vahvistettu vähimmäisperusteet, joita on sovellettava bakteeriperäisen munuaistaudin valvomiseksi ja torjumiseksi toteutettavissa ohjelmissa,
   KATSOO, että Norja lähetti 4 päivänä tammikuuta 2007 EFTAn valvontaviranomaiselle (jäljempänä ’valvontaviranomainen’) bakteeriperäisen munuaistaudin valvonta- ja torjuntaohjelmansa,
   KATSOO, että Norja haki hyväksyntää 10 päivänä tammikuuta 2008 päivätyllä kirjeellä ja neuvoston direktiivin 91/67/ETY 12 artiklan mukaisesti sen kansalliselle bakteeriperäisen munuaistaudin valvonta- ja torjuntaohjelmalle saadakseen taudista vapaan aseman,
   KATSOO, että valvontaviranomainen on tarkastellut läheisessä yhteistyössä Euroopan yhteisöjen komission kanssa Norjan valvonta- ja torjuntaohjelmaa,
   KATSOO, että tarkastelu on osoittanut, että Norjan toimittama ohjelma täyttää komission päätöksen 2004/453/EY liitteessä II olevassa I luvussa vahvistetut vähimmäisperusteet, joita on sovellettava valvonta- ja torjuntaohjelmissa,
   KATSOO, että valvontaviranomainen antoi päätöksellään 272/08/KOL asian valvontaviranomaista avustavan EFTAn eläinlääkintäkomitean käsiteltäväksi,
   KATSOO, että tässä päätöksessä säädetyt toimenpiteet ovat valvontaviranomaista avustavan EFTAn eläinlääkintäkomitean lausunnon mukaiset,
   ON TEHNYT TÄMÄN PÄÄTÖKSEN:
   
               1.
            
            
               Hyväksytään Norjan esittämä bakteeriperäisen munuaistaudin valvonta- ja torjuntaohjelma.
            
         
               2.
            
            
               Tämä päätös tulee voimaan 21 päivänä toukokuuta 2008.
            
         
               3.
            
            
               Tämä päätös on osoitettu Norjalle.
            
         
               4.
            
            
               Tämä päätös on todistusvoimainen englannin kielellä.
            
         
      Tehty Brysselissä 21 päivänä toukokuuta 2008
      
         
            EFTAn valvontaviranomaisen puolesta
         
         Per SANDERUD
         
         
            Puheenjohtaja
         
         Kristján Andri STEFÁNSSON
         
         
            Kollegion jäsen